Diari Oficial de la Generalitat Valenciana


Sumari del DOGV 8096, del 01-08-2017 (2017/6310)

RESOLUCIÓ de 5 de juliol de 2017, de la Universitat Miguel Hernández, per la qual es convoquen places pel sistema de concurs d'accés de torn lliure al cos de professors titulars d'universitat. Referència 0990/17.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6310


Data del document
:   05-07-2017

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de juliol de 2017, de la Universitat Miguel Hernández, per la qual es convoquen places pel sistema de concurs d'accés de torn lliure al cos de professors titulars d'universitat. Referència 0990/17. [2017/6310]  
Per resolució del rector, de data 5 de juliol de 2017, s'ha disposat el següent:  
De conformitat amb el que disposa la Llei orgànica 6/2001, de 21 de desembre, d'universitats, modificada per Llei orgànica 4/2007, de 12 d'abril, el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris i segons el que fixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat, modificat pel Decret 105/2012, de 29 de juny, del Consell i en el seu Reglament de règim general del personal docent i investigador.  
  
Aquest rectorat, en exercici de les competències que atribueixen l'article 20 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, i els Estatuts de la Universitat Miguel Hernández d'Elx, en compliment de l'article 1 del Reial Decret llei 6/2017, de 31 de març pel qual s'aprova l'oferta d'ocupació pública en els àmbits de personal docent no universitari i universitari, forces armades, forces i cossos de seguretat de l'Estat i cossos de policia dependents de les comunitats autònomes per a 2017, obtinguda la corresponent autorització de la Conselleria d'Educació, Investigació, Cultura i Esport de la Generalitat Valenciana i en execució de l'oferta d'ocupació pública de 2017, aprovada per l'acord del Consell de Govern de 2 de juny de 2017 (DOGV 16.06.2017), ha resolt convocar diverses places pel sistema de concurs d'accés de torn lliure al cos de professors titulars d'universitat que es mostren en l'annex I de la present resolució d'acord amb les següents:  
  
  
Bases de la convocatòria  
  
Primera. Normes generals  
Aquest concurs es regirà pel que disposa la Llei orgànica 6/2001, de 21 de desembre, modificada per Llei orgànica 4/2007; el Reial decret 1313/2007, de 5 d'octubre; els Estatuts de la Universitat Miguel Hernández d'Elx, aprovat per Decret 208/2004, de 8 d'octubre, del Consell de la Generalitat, modificat pel Decret 105/2012, de 29 de juny, del Consell, el Reglament de règim general del personal docent i investigador de la Universitat Miguel Hernández d'Elx, aprovat pel Consell de Govern en la sessió de 7 de juny de 2006, en l'última redacció aprovada el 14 de desembre de 2016; i, en el que no es preveja, per la legislació general de funcionaris que li siga aplicable i per les presents bases.  
  
  
Segona. Requisits de les persones candidates  
2.1. Per a poder participar en aquest concurs es precisaran els requisits generals següents:  
a) Nacionalitat. Tindre la nacionalitat espanyola o la dels altres estats membres de la Unió Europea o la dels estats als quals, en virtut dels tractats internacionals celebrats per la Unió Europea i ratificats per Espanya, siga aplicable la lliure circulació de treballadors.  
  
També podran participar el cònjuge o la cònjuge de les ciutadanes i els ciutadans espanyols, de les persones nacionals d'algun dels estats membres de la Unió Europea i d'algun estat, a què en virtut dels tractats internacionals celebrats per la Unió Europea i ratificats per Espanya, siga aplicable la lliure circulació de treballadors, sempre que no estiguen separats de dret, així com els seus descendents i els del seu cònjuge, menors de vint-i-un anys o majors d'aquesta edat que visquen al seu càrrec.  
En el moment de presentació de la sol·licitud de participació en el procés selectiu, s'haurà d'acreditar la nacionalitat, així com si escau, el vincle de parentiu, i el de viure a càrrec, conforme al que preveu la legislació vigent sobre accés a l'ocupació pública de l'Administració General de l'Estat i els seus organismes públics de nacionals d'altres estats als quals és aplicable el dret a la lliure circulació de treballadors.  
  
L'acreditació de la nacionalitat i els altres requisits que exigeix la convocatòria es farà per mitjà dels documents corresponents, certificats per les autoritats competents del seu país d'origen traduïts a l'espanyol, que serà la llengua oficial en la qual tindrà lloc el desenvolupament de les proves.  
b) Edat: Tindre complits els setze anys i no haver aconseguit l'edat de jubilació establida per la legislació vigent.  
c) No haver patit separació, mitjançant expedient disciplinari, del servei de l'Administració de l'Estat o de l'Administració autonòmica, local o institucional, ni trobar-se en situació d'inhabilitació per sentència ferma per a l'exercici de funcions públiques. Les persones aspirants, la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) Posseir la capacitat funcional per a l'acompliment de les tasques corresponents al cos del funcionari docent universitari.  
2.2. A més dels requisits generals, les persones candidates hauran de complir amb els requisits específics dels articles 12 i 13 i les disposicions addicionals primera, segona, tercera i quarta del Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris i en els termes que s'hi regulen.  
Així mateix, es podran presentar els o les qui resultaran habilitats o habilitades conforme al que estableix el Reial decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.  
No podran participar en el present concurs d'accés els qui es troben incursos en la prohibició que conté l'article 9.4 del Reial decret 1313/2007, és a dir, aquells que no hagen exercit durant, almenys, dos anys una plaça anteriorment obtinguda per concurs d'accés en una altra universitat.  
La concurrència dels requisits enumerats en el punt 2.1 i en la present s'hauran de posseir sempre a una data anterior a l'expiració del termini fixat per a sol·licitar la participació en el concurs s'han de continuar complint en la data de presa de possessió com a funcionari o funcionària de carrera.  
  
Tercera. Sol·licituds  
Els qui desitgen prendre part en el concurs remetran la corresponent sol·licitud al rector de la Universitat Miguel Hernández d'Elx, a través del Registre General de la Universitat, o en els registres auxiliars d'aquest, en horari de 9.00 a 14.00, o bé, per qualsevol de les formes que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, en vigor en el moment de la publicació de la present resolució, de conformitat amb el que estableix la disposició final setena, amb relació a la disposició derogatòria única de la referida llei, en el termini de 20 dies hàbils a partir de l'endemà de la publicació d'aquesta convocatòria en el Boletín Oficial del Estado, mitjançant instància, segons el model que s'acompanya en l'annex II, degudament emplenada, juntament amb la documentació següent que acredite que reuneixen els requisits per a participar en el present concurs:  
a) Fotocòpia del document nacional d'identitat, passaport o targeta d'identitat.  
b) Certificacions en les quals s'acredite el compliment dels requisits específics que assenyala la base segona per a participar en el concurs d'accés.  
c) Resguard que justifique el pagament de 27,36 euros en concepte de drets de participació que s'ingressaren en el compte corrent Concursos i oposicions de l'entitat bancària següent:  
Banc de Sabadell: ES48-8934-3610-41-5737907429 Universitat Miguel Hernández.  
El pagament de la taxa es justificarà amb la impressió del segell de l'entitat bancària on s'haja efectuat l'ingrés o resguard original d'haver abonat els drets de participació, i s'ha de fer constar: el nom i els cognoms, el número del document nacional d'identitat i la indicació del número de la plaça a la qual es concursa.  
El pagament de la taxa es podrà fer efectiu a través de la pàgina web: www.umh.es/recibos, tipus Oposicions i concursos, subtipus Concurs docent.  
Si s'utilitza aquesta via, l'acreditació del pagament es farà presentant el justificant en el qual conste el codi d'autorització i la referència de la plaça per la qual es realitza, o mitjançant el rebut degudament segellat pel banc.  
Aquelles persones que acrediten ser beneficiaris de família nombrosa de 1a o general abonaran el 50% de la totalitat de la taxes.  
Estaran exemptes del pagament de la taxa les persones aspirants que acrediten patir una discapacitat en grau igual o superior al 33%, mitjançant una certificació de reconeixement de la discapacitat, i aquells que acrediten ser beneficiaris de família nombrosa de 2a i honor o especial.  
  
La realització de l'ingrés, en cap cas, suposarà la substitució del tràmit de presentació dins del termini i en la forma escaient de la sol·licitud.  
Serà motiu d'exclusió inesmenable del procediment l'absència d'ingrés efectiu dels drets d'examen en el termini que es preveu per a la presentació de sol·licituds.  
L'exclusió per no complir algun dels requisits de la convocatòria o la no presentació a la prova no comportarà el dret a la devolució de les taxes  
Les sol·licituds que es presenten a través de les oficines de Correus s'hauran de contindre en sobre obert per a ser datades i segellades pel personal funcionari de Correus, abans de la seua certificació.  
L'oficina de Registre General de la Universitat Miguel Hernández està situada en l'Av. de la Universitat, s/n, Edifici Rectorat i Consell Social, CP 03847 Elx-Alacant.  
  
Quarta. Admissió d'aspirants  
Finalitzat el termini de presentació de sol·licituds, es publicarà la llista provisional de persones admeses i excloses amb indicació del motiu d'exclusió, si escau, i advertint a l'interessat o la interessada que de no esmenar-lo se li declararà perdut el dret. Aquesta llista es farà pública en el tauler oficial d'anuncis (TOUMH) i en la pàgina web de la Universitat (http://serviciopdi.umh.es/).  
Els interessats o les interessades podran presentar reclamació dirigides al responsable del Servei de Personal Docent i Investigador i de Gestió Econòmica dels Recursos Humans en el termini de cinc dies hàbils comptadors des del dia següent de la publicació de la relació provisional de persones admeses i excloses, o bé esmenar, en el mateix termini, el motiu de l'exclusió.  
Finalitzat el termini de reclamacions i resoltes aquestes, es publicarà la relació definitiva de persones admeses i excloses en el tauler oficial d'anuncis (TOUMH) i en la pàgina web de la Universitat (http://serviciopdi.umh.es/). Contra aquesta resolució es podrà interposar un recurs en els termes que preveuen els articles 123 i següents de la Llei 39/2015, d'1 d'octubre, del procediment administratiu comú de les administracions pública.  
  
Cinquena. Comissions jutjadores  
5.1. La composició de la comissió és la que figura en l'annex I d'aquesta convocatòria.  
Quant a la constitució, les substitucions i el funcionament d'aquesta s'atendrà al que preveu el Reglament de règim general del personal docent i investigador de la Universitat Miguel Hernández d'Elx. La comissió haurà de constituir-se en el termini de quatre mesos des de la publicació d'aquesta convocatòria.  
5.2. En la sessió de constitució, la comissió fixarà i farà públics en el TOUMH i en el web de la Universitat, i abans de l'acte de presentació de les persones aspirants, els criteris específics de valoració de la primera prova, d'acord amb els criteris generals de valoració que indica l'article 25.2 del Reglament de règim general del personal docent i investigador, especificant la puntuació que es pot obtindre en cadascun dels tres criteris generals detallats en aquest precepte, dins dels límits que s'hi estipulen el seu desglossament en cadascun dels aspectes a avaluar que establisca la comissió en cada criteri general.  
  
El concurs d'accés a les places dels cossos docents universitaris es farà en qualsevol dels Campus de la Universitat Miguel Hernández i constarà, com a màxim, de tres proves, de conformitat amb el que estableix l'article 50 dels Estatuts de la Universitat.  
Sisena. Desenvolupament del concurs  
6.1. El procediment que regirà el concurs haurà de permetre valorar, en tot cas, l'historial acadèmic, docent i investigador de la persona candidata, el seu projecte docent i investigador, així com contrastar les seues capacitats per a l'exposició i el debat davant de la comissió en la corresponent matèria o especialitat en sessió pública.  
6.2. En el concurs quedaran garantits, en tot moment, la igualtat d'oportunitats dels o les aspirants, el respecte als principis de mèrit i capacitat i el principi d'igualtat de tracte i d'oportunitats entre dones i homes. S'haurà de garantir, així mateix, la igualtat d'oportunitats de les persones amb discapacitat, per a la qual cosa s'adoptaran les oportunes mesures d'adaptació a les seues necessitats.  
6.3. La valoració global de cada candidat o candidata en els concursos d'accés s'obtindrà de la suma ponderada de la puntuació obtinguda en la primera prova, en la qual es valorarà el seu historial acadèmic, docent i investigador, el projecte docent i investigador presentat, així com les seues capacitats per a l'exposició i el debat demostrades durant aquesta prova, i de la puntuació de la segona prova, assignant un pes del 70% a la primera prova i un pes del 30% a la segona prova.  
  
En cas que, segons el parer de la comissió, siga procedent la realització de la tercera prova, la seua valoració no podrà superar el 10% sobre la puntuació total de les proves. La valoració global de cada candidat o candidata s'obtindrà de la suma ponderada de la puntuació en aquesta prova, amb el pes assignat per la comissió, i l'obtinguda en l'apartat anterior amb el pes restant.  
6.4. Acte de presentació. Dins del termini habilitat per a la constitució de la comissió, el president o presidenta, prèvia consulta als restants membres d'aquesta, dictarà una resolució que haurà de ser notificada a totes les persones interessades amb una antelació mínima de 15 dies hàbils respecte de la data de l'acte per al qual se'l cita, convocant a tots les persones aspirants admeses a participar en el concurs, per a realitzar l'acte de presentació dels i les concursants, amb indicació del dia, hora i lloc de celebració d'aquest acte.  
La notificació a la qual fa referència l'apartat anterior s'entendrà realitzada amb la seua publicació en el tauler oficial d'anuncis (TOUMH) i en la web de la Universitat (http://serviciopdi.umh.es/).  
El termini entre la data prevista per a l'acte de constitució de la comissió i la data assenyalada per a l'acte de presentació no podrà excedir de dos dies hàbils.  
En l'acte de presentació, que serà públic, els i les concursants lliuraran la documentació corresponent i rebran les instruccions sobre el desenvolupament del concurs que se li hagen de comunicar. En el mateix acte de presentació, el president o presidenta de la comissió farà públic el termini fixat per aquesta perquè qualsevol concursant puga examinar la documentació presentada per la resta de concursants, així com el lloc, la data i l'hora de començament de la primera prova que, en tot cas, no podrà ser superior a 20 dies hàbils des de la celebració de l'acte de presentació i es determinarà, mitjançant sorteig, l'ordre d'actuació dels i les concursants.  
En l'acte de presentació les persones candidates lliuraran, per sextuplicat, al president o presidenta de la comissió la següent documentació:  
  
a) Curriculum vitae, segons model d'aquesta universitat, que serà facilitat en el Registre General o en els centres de gestió de campus i disponible en la pàgina web de la UMH (http://serviciopdi.umh.es/) dins de l'apartat Formularis, Model de currículum. També serà vàlid, a aquests efectes, el curriculum vitae segons el  
model de l'Agència Valenciana d'Avaluació i Prospectiva.  
b) El projecte docent que el candidat o la candidata es proposa desenvolupar si se li adjudica la plaça a la qual concursa, ajustat a les necessitats expressades en la convocatòria.  
c) El projecte de recerca que el candidat o la candidata es proposa desenvolupar de ser-li adjudicada la plaça a la qual concursa.  
6.5. Primera prova. La primera prova serà pública i consistirà en l'exposició oral per part del o la concursant, en el temps que estime oportú, de l'historial acadèmic, de l'historial docent i investigador i del projecte investigador, així com el projecte docent que el candidat o candidata es proposa desenvolupar de ser-li adjudicada la plaça a la qual concursa. Seguidament, la comissió debatrà amb el o la concursant, durant un temps màxim de dues hores, sobre l'historial presentat i els projectes que s'haja de desenvolupar.  
Per a la valoració de la primera prova, la comissió fixarà uns criteris específics, d'acord amb el perfil de la plaça que, en tot cas, seran conformes als criteris generals següents:  
1. Activitat i projecte investigador. La puntuació màxima que es pot obtindre en aquest criteri estarà compresa entre 40 i 55 punts.  
2. Activitat i projecte docent. La puntuació màxima que es pot obtindre en aquest criteri estarà compresa entre 35 i 50 punts.  
3. Experiència en gestió i administració educativa, científica i tecnològica; altres mèrits. Activitat professional. La puntuació màxima que es pot obtindre en aquest criteri estarà compresa entre 5 i 15 punts.  
  
La suma de les puntuacions màximes dels tres criteris generals de valoració ha de ser 100 punts.  
Finalitzada la primera prova, la comissió procedirà a l'avaluació de cada aspirant, ajustada als criteris generals i específics de valoració prèviament establits, que avaluaren l'historial acadèmic, docent i investigador, el projecte docent i investigador, així com les seues capacitats per a l'exposició i debat demostrades durant la prova.  
La valoració es motivarà numèricament, de 0 a 100 punts, desglossada per cada aspecte que calga avaluar, per aspirant i, de forma col·lectiva per la comissió, o individualment per cadascun dels seus membres.  
La persona concursant haurà superat la primera prova quan obtinga la puntuació mínima exigida en els criteris específics de valoració i el vot favorable de, si més no, tres dels membres de la comissió.  
  
La comissió realitzarà la segona prova quan, finalitzada la primera, hi haja concursants que hagen superat la primera prova.   
En el termini màxim de 2 dies hàbils des de la finalització de la primera prova, la comissió farà pública en el tauler oficial d'anuncis (TOUMH) i en la web de la Universitat (http://serviciopdi.umh.es/) la valoració de les persones candidates en aquesta prova i emplaçarà als qui l'hagen superada a la segona prova, que haurà de realitzar-se com a màxim en el termini de tres dies hàbils des que es van publicar els resultats de la primera.  
  
6.6. Segona Prova. Per al desenvolupament de la segona prova, les persones concursants lliuraran a la comissió un resum de, si més no, tres temes dels consignats en el projecte docent relatius a una especialitat de l'àrea de coneixement a la qual corresponga la plaça. La comissió triarà aquell que haja de ser exposat oralment, en sessió pública, pel concursant o la concursant.  
La persona concursant disposarà d'un temps mínim de 45 minuts i màxim d'hora i mitja, per a desenvolupar el tema. Seguidament, la comissió debatrà amb el o la concursant, durant un temps màxim de dues hores, sobre els continguts científics dels temes presentats, la metodologia que s'utilitzarà en la seua impartició a l'alumnat i tots aquells aspectes que estime rellevants amb relació a els temes presentats.  
Amb anterioritat al començament de la segona prova, la comissió jutjadora publicarà, en el lloc de realització, els criteris de valoració d'aquesta, que hauran de respectar els especificats a continuació:  
  
1. Continguts científics i metodologia d'impartició del tema triat.  
  
2. Domini de la matèria seleccionada.  
3. Rigor, claredat expositiva i capacitat de síntesi en la presentació i el debat amb la comissió.  
4. Capacitat per a la comunicació i argumentació.  
Finalitzada la segona prova, la comissió, de forma col·lectiva, o individualment cadascun dels seus membres, elaborarà un informe raonat sobre cada aspirant ajustat als criteris generals que especifica l'apartat anterior, consignant la seua puntuació numèrica de 0 a 10. En el segon supòsit, la valoració final de la segona prova s'obtindrà calculant la mitjana aritmètica de les puntuacions atorgades per cadascun dels membres de la comissió.  
La persona concursant haurà superat la segona prova quan obtinga el mínim quantitatiu exigit en els criteris de valoració i obtinga el vot favorable de, almenys, tres dels membres de la comissió.  
  
En el termini màxim de tres dies hàbils, la comissió farà pública en el tauló oficial d'anuncis (TOUMH) i en la web de la Universitat (http://serviciopdi.umh.es/) la valoració d'aquesta prova i, si ho estima oportú, convocarà als i les concursants que hagen superat la segona prova a la realització de la tercera.  
En cas que, segons el parer de la comissió, no siga necessària la realització de la tercera prova, es publicarà amb els resultats de la segona, la proposta de provisió de plaça en el termini màxim de set dies hàbils.  
6.7. Tercera prova. Si escau, amb la publicació dels resultats de la segona prova, la comissió convocarà els candidats i les candidates que l'hagen superat a la tercera prova del concurs.  
La tercera prova serà pública i consistirà en una entrevista en la qual la comissió debatrà amb la persona concursant, durant un temps màxim de tres hores, sobre els documents presentats en les anteriors i de tots aquells aspectes curriculars i documentals que considere rellevants per a la millor selecció.  
Amb anterioritat al començament de la tercera prova, la comissió jutjadora publicarà, en el lloc de realització, els criteris de valoració qualitativa d'aquesta que, en tot cas, hauran d'atendre a l'adequació del candidat o la candidata a l'activitat docent i investigadora que haja de realitzar, en consideració a les necessitats específiques de la Universitat Miguel Hernández que posa de manifest la convocatòria de la plaça.  
  
Finalitzada la prova i en el termini màxim de set dies hàbils, la comissió farà pública en el tauler oficial d'anuncis (TOUMH) i en la web de la Universitat (http://serviciopdi.umh.es/) la valoració qualitativa que en aquesta prova li mereix cada persona candidata, així com la proposta de provisió de la plaça.  
  
Setena. Proposta de provisió  
La proposta de provisió de places es farà pel sistema de votació en el termini màxim de 30 dies hàbils a partir de la data del començament de les proves. A aquests efectes, la comissió farà pública una resolució formulant la seua proposta i el vot de cadascun dels seus membres a cadascuna de les persones concursants.  
La comissió que jutge el concurs d'accés proposarà al rector, motivadament, i amb caràcter vinculant, una relació de totes les persones concursants que hagen obtingut, almenys, tres vots favorables, per ordre de preferència per al seu nomenament. En cap cas es podran proposar un major nombre de candidatures que de places concursades.  
  
Quan s'hagen convocat diverses places d'igual categoria en una mateixa àrea de coneixement i amb idèntiques activitats docents i investigadores, la comissió citarà els i les concursants proposats per l'ordre de preferència que se n'haja efectuat, perquè trien vacant.  
  
Tots els concursos es podran resoldre amb l'absència de proposta de provisió de la plaça o places.  
Les persones concursants que no hagen sigut proposats per a ser nomenats per a la plaça objecte de concurs no podran al·legar cap dret sobre places vacants.  
Contra la proposta de la comissió, els candidats i les candidates podran presentar una reclamació davant del rector, en el termini màxim de 10 dies hàbils comptadors des de l'endemà de la publicació de la proposta de provisió.  
Admesa a tràmit la reclamació, aquesta serà valorada per una comissió de reclamacions, segons el que estableixen els articles 52 dels Estatuts de la Universitat Miguel Hernández i 31 del seu Reglament de règim general del personal docent i investigador.  
  
Huitena. Documentació que cal presentar per les candidates o els candidats proposats  
Les candidates o els candidats proposats per a la provisió de les places hauran de presentar, en els 20 dies següents al dia de concloure l'actuació de la comissió, en el Registre General de la Universitat Miguel Hernández, o per qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques, en vigor en el moment de la publicació de la present resolució, de conformitat amb el que estableix la disposició final setena, amb relació a la disposició derogatòria única de la referida llei, els següents documents:  
a) Fotocòpia del document nacional d'identitat, o document equivalent, de ser la seua nacionalitat diferent de l'espanyola.  
b) Certificat mèdic oficial acreditatiu de posseir la capacitat funcional per a l'acompliment de les tasques corresponents al professorat d'universitat.  
c) Declaració jurada de no haver patit separació de l'Administració pública, en virtut d'expedient disciplinari, i no trobar-se en situació d'inhabilitació per a l'exercici de la funció pública. Els nacionals dels altres estats membres de la Unió Europea o d'algun estat, al que en virtut dels tractats internacionals celebrats per la Unió Europea i ratificats per Espanya, siga aplicable la lliure circulació de treballadors, hauran d'acreditar, de conformitat amb el que estableix l'article 7.2 del Reial decret 543/2001, de 18 de maig, no haver sigut objecte de sanció disciplinària o condemna penal que impedisquen, en el seu estat, l'accés a la funció pública.  
d) Documentació acreditativa de reunir els requisits de l'article 4 del Reial decret 1313/2007, de 5 d'octubre.  
Les persones amb nacionalitat espanyola que tingueren la condició de funcionaris de carrera estaran exempts de justificar tals documents i requisits i han de presentar certificació del ministeri o organisme de què depenguen, acreditativa de la seua condició de funcionari i totes aquelles circumstàncies que consten en la seua fulla de serveis.  
  
Novena. Nomenament i presa de possessió  
Els nomenaments proposats per la comissió seran efectuats pel rector, després que la persona proposada haja acreditat complir els requisits i terminis que estableix la base anterior.  
En cas que la persona proposada no present oportunament la documentació requerida, el rector procedirà al nomenament de la següent en l'ordre de preferència formulat, una vegada aportada per aquest la documentació corresponent.  
Els nomenaments seran publicats en el Boletín Oficial del Estado i en el Diari Oficial de la Generalitat Valenciana.  
En el termini màxim de 20 dies comptadors des de l'endemà de la publicació del nomenament en el Boletín Oficial del Estado, la persona nomenada haurà de prendre possessió de la seua destinació, moment en el qual adquirirà la condició de funcionari o funcionària del cos docent universitari de què es tracte, amb els drets i deures que li són propis.  
  
  
Desena. Protecció de dades de caràcter personal  
Les dades personals que les persones concursants subministren mitjançant les instàncies s'incorporaran al fitxer automatitzat de concursos del Servei de Personal Docent i Investigador i de Gestió Econòmica dels Recursos Humans, sota la responsabilitat de la Secretaria General de la Universitat Miguel Hernández d'Elx, per a la gestió de les convocatòries per a proveir places de personal docent funcionari i la gestió de recursos administratius contra les propostes de provisió d'aquestes places.  
  
Les dades de caràcter personal seran tractades d'acord amb les previsions del Reial decret 1720/2007, de 21 desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per a garantir la confidencialitat i la integració de la informació. Els drets d'accés, de rectificació, de cancel·lació i d'oposició es podran exercitar, per escrit, dirigit al secretari general de la Universitat Miguel Hernández d'Elx, d'acord amb el que estableix en la Llei orgànica 15/1999, de 13 de desembre, de protecció de dades.  
Contra la present resolució que posa fi a la via administrativa, cal interposar, sense perjudici del recurs extraordinari de revisió, i sense necessitat de comunicació prèvia a aquest rectorat, un recurs contenciós administratiu, davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptadors des de l'endemà de la publicació d'aquesta resolució.  
  
No obstant això, i a elecció de la persona interessada, es podrà interposar contra aquesta resolució un recurs de reposició en el termini d'un mes comptador des de l'endemà de la publicació d'aquesta resolució, davant d'aquesta administració. En aquest cas no pertocarà a interposar el recurs contenciós administratiu anteriorment citat, mentre que no recaiga una resolució expressa o presumpta del recurs de reposició.  
  
Elx, 5 de juliol de 2017.- El rector: Jesús Tadeo Pastor Ciurana.  
ANNEX I  
  
Tipus de concurs: concurs d'accés de torn lliure  
Codi plaça: DF2482  
Categoria: professor titular d'universitat  
Àrea de coneixement: Pintura  
Activitats docents i investigadores: docència i investigació en Pintura  
  
Comissió titular:  
President: José María Gómez Gras - CU Universitat Miguel Hernández d'Elx.  
Secretari: Fermín Camacho de los Rios - CU Universitat Miguel Hernández d'Elx.  
Vocal primer: José Francisco González Carbonell - CU Universitat Miguel Hernández d'Elx.  
Vocal segon: José Vicente Martín Martínez - TU Universitat Miguel Hernández d'Elx.  
Vocal tercer: Jesús Meléndez Arranz- TU Universitat del País Basc.  
  
Comissió suplent:  
President: Francisco Sarabia Sánchez - CU Universitat Miguel Hernández d'Elx..  
Secretari: Kosme de Barañano Letamendia - CU Universitat Miguel Hernández d'Elx.  
Vocal primer: Francisco del Campo Gomis - CU Universitat Miguel Hernández d'Elx.  
Vocal segona: María José Martínez de Pisón Ramón - TU Universitat Politècnica de Valencia.  
Vocal tercer: Iñaki Imaz Urruticoechea - TU Universitat de País Basc.  
  
  
  
Tipus de concurs: concurs d'accés de torn lliure  
Codi plaça: DF2566  
Categoria: professor titular d'universitat  
Àrea de coneixement: Nutrició i Bromatologia  
Activitats docents i investigadores: docència i investigació en Nutrició   
 i Bromatologia  
  
Comissió titular:  
President: Pere Berbel Navarro - CU Universitat Miguel Hernández d'Elx.  
Secretari: Juan Antonio Moreno Murcia - CU Universitat Miguel Hernández d'Elx.  
Vocal primer: Jesús Romero Maroto - CU Universitat Miguel Hernández d'Elx.  
  
Vocal segon: Enrique Roche Collado - CU Universitat Miguel Hernández d'Elx.  
  
Vocal tercer: Iván Quesada Moll- TU Universitat Miguel Hernández d'Elx.  
  
  
Comissió suplent:  
President: Francisco Eduardo Rodríguez Valera - CU Universitat Miguel Hernández d'Elx.  
Secretari: José Pedro Espada Sánchez - CU Universitat Miguel Hernández d'Elx.  
Vocal primer: Jorge Manzanares Robles - CU Universitat Miguel Hernández d'Elx.  
Vocal segona: Esther Teresa Fuentes Marhuenda - TU Universitat Miguel Hernández d'Elx.  
Vocal tercera: Ana Belén Ropero Lara - TU Universitat Miguel Hernández d'Elx.  
  
  
  
Tipus de concurs: concurs d'accés de torn lliure  
Codi plaça: DF2485  
Categoria: professor titular d'universitat  
Àrea de coneixement: Filosofia del Dret  
Activitats docents i investigadores: docència i investigació en Filosofia   
 del Dret  
  
Comissió titular:  
President: José María Gómez Gras - CU Universitat Miguel Hernández d'Elx.  
  
Secretari: Fermín Camacho de los Ríos - CU Universitat Miguel Hernández d'Elx.  
Vocal primer: José Francisco González Carbonell - CU Universitat Miguel Hernández d'Elx.  
Vocal segon: Pedro Serna Bermúdez - CU Universitat de la Corunya  
Vocal tercer: Antonio Luis Martínez-Pujalte López- TU Universitat Miguel Hernández d'Elx.  
  
Comissió suplent:  
President: Francisco Sarabia Sánchez - CU Universitat Miguel Hernández d'Elx..  
Secretari: Kosme de Barañano Letamendia - CU Universitat Miguel Hernández d'Elx.  
Vocal primer: Francisco del Campo Gomis - CU Universitat Miguel Hernández d'Elx.  
Vocal segon: Vicente Bellver Capella - CU Universitat de València.  
Vocal tercera: Encarnación Fernández Ruiz-Gálvez - CU Universitat de València.  
  
  
  
Tipus de concurs: concurs d'accés de torn lliure  
Codi plaça: DF2484  
Categoria: professor titular d'universitat  
Àrea de coneixement: Dret Mercantil  
Activitats docents i investigadores: docència i investigació   
 en Dret Mercantil  
  
Comissió titular:  
President: José María Gómez Gras - CU Universitat Miguel Hernández d'Elx.  
Secretari: Fermín Camacho de los Ríos - CU Universitat Miguel Hernández d'Elx.  
Vocal primer: José Francisco González Carbonell - CU Universitat Miguel Hernández d'Elx.  
Vocal segon: Francisco Javier Camacho de los Rios - CU Universitat de Granada.  
Vocal tercer: Alberto Díaz Moreno - CU Universitat de Sevilla.  
  
Comissió suplent:  
President: Francisco Sarabia Sánchez - CU Universitat Miguel Hernández d'Elx..  
Secretari: Kosme de Barañano Letamendia - CU Universitat Miguel Hernández d'Elx.  
Vocal primer: Francisco del Campo Gomis - CU Universitat Miguel Hernández d'Elx.  
Vocal segon: José Luis Pérez Serrabona González - CU Universitat de Granada.  
Vocal tercer: Pedro Jesús Baena Baena - CU Universitat de Sevilla.  
  
  
  
Tipus de concurs: concurs d'accés de torn lliure  
Codi plaça: DF2577  
Categoria: professor titular d'universitat  
Àrea de coneixement: Teoria del Senyal i Comunicacions  
Activitats docents i investigadores: docència i investigació en Teoria   
 del Senyal i Comunicacions  
  
Comissió titular:  
President: Raúl Moral Herrero - CU Universitat Miguel Hernández d'Elx.  
Secretari: José Ramón Díaz Sánchez - CU Universitat Miguel Hernández d'Elx.  
  
Vocal primer: José Ángel Pérez Álvarez - CU Universitat Miguel Hernández d'Elx.  
Vocal segon: Enrique Bronchalo Bronchalo - TU Universitat Miguel Hernández d'Elx.  
Vocal tercer: Vicente Enrique Boria Esbert - CU Universitat Politècnica de València.  
  
Comissió suplent:  
President: José Valero Cuadra - CU Universitat Miguel Hernández d'Elx.  
Secretari: Francisco Javier Gómez Pérez - CU Universitat Miguel Hernández d'Elx.  
Vocal primer: Juan Antonio Reig Maciá - CU Universitat Miguel Hernández d'Elx.  
Vocal segon: Germán Torregrosa Penalva - TU Universitat Miguel Hernández d'Elx.  
Vocal tercer: Stephan Marini - TU Universitat d'Alacant.  
  
  
  
  
  
  
Tipus de concurs: concurs d'accés de torn lliure  
Codi plaça: DF2580  
Categoria: professor titular d'universitat  
Àrea de coneixement: Maquines i Motors Tèrmics  
Activitats docents i investigadores: docència i investigació   
 en Maquines i Motors Tèrmics  
  
Comissió titular:  
President: Raúl Moral Herrero - CU Universitat Miguel Hernández d'Elx.  
Secretari: José Ramón Díaz Sánchez - CU Universitat Miguel Hernández d'Elx.  
  
Vocal primer: José Ángel Pérez Álvarez - CU Universitat Miguel Hernández d'Elx.  
Vocal segon: Pedro Juan Martínez Beltrán - TU Universitat Miguel Hernández d'Elx.  
Vocal tercer: Pedro Ginés Vicente Quiles - TU Universitat Miguel Hernández d'Elx.  
  
Comissió suplent:  
President: José Valero Cuadra - CU Universitat Miguel Hernández d'Elx.  
Secretari: Francisco Javier Gómez Pérez - CU Universitat Miguel Hernández d'Elx.  
Vocal primer: Juan Antonio Reig Maciá - CU Universitat Miguel Hernández d'Elx.  
Vocal segon: Antonio Sánchez Kaiser - TU Universitat Politècnica de Cartagena.  
Vocal tercer: Mariano Alarcón García - TU Universitat de Murcia.  
  
  
  
Tipus de concurs: concurs d'accés de torn lliure  
Codi plaça: DF2583  
Categoria: professor titular d'universitat  
Àrea de coneixement: Microbiologia  
Activitats docents i investigadores: docència i investigació   
 en Microbiologia  
  
Comissió titular:  
  
President: Pere Berbel Navarro - CU Universitat Miguel Hernández d'Elx.  
Secretari: Juan Antonio Moreno Murcia - CU Universitat Miguel Hernández d'Elx.  
Vocal primer: Jesús Romero Maroto - CU Universitat Miguel Hernández d'Elx.  
Vocal segona: Marina Torreblanca Calvo - TU Universitat Miguel Hernández d'Elx.  
Vocal tercera: María Francisca Colom Valiente - TU Universitat Miguel Hernández d'Elx.  
  
Comissió suplent:  
President: Francisco Eduardo Rodríguez Valera - CU Universitat Miguel Hernández d'Elx.  
Secretari: José Pedro Espada Sánchez - CU Universitat Miguel Hernández d'Elx.  
Vocal primer: Jorge Manzanares Robles - CU Universitat Miguel Hernández d'Elx.  
Vocal segona: Josefa Antón Botella - TU Universitat d'Alacant.  
Vocal tercer: Víctor Jiménez Cid- TU Universitat Complutense de Madrid.  
  
  
  
Tipus de concurs: concurs d'accés de torn lliure  
Codi plaça: DF2494  
Categoria: professor titular d'universitat  
Àrea de coneixement: Psicologia Evolutiva i de l'Educació  
Activitats docents i investigadores: docència i investigació Psicologia   
 Evolutiva i de l'Educació  
  
Comissió titular:  
President: Pere Berbel Navarro - CU Universitat Miguel Hernández d'Elx.  
Secretari: Juan Antonio Moreno Murcia - CU Universitat Miguel Hernández d'Elx.  
Vocal primer: Jesús Romero Maroto - CU Universitat Miguel Hernández d'Elx.  
  
Vocal segona: María del Carmen Moreno Rodríguez - CU Universitat de Sevilla.  
Vocal tercera: María Victoria Hidalgo García - TU Universitat de Sevilla.  
  
Comissió suplent:  
President: Francisco Eduardo Rodríguez Valera - CU Universitat Miguel Hernández d'Elx.  
Secretari: José Pedro Espada Sánchez - CU Universitat Miguel Hernández d'Elx.  
Vocal primer: Jorge Manzanares Robles - CU Universitat Miguel Hernández d'Elx.  
Vocal segona: María José Díaz-Aguado Jalón - CU Universitat Complutense de Madrid.  
Vocal tercera: María Josefa Rodrigo López - CU Universitat de la Laguna.  
  
  
  
Tipus de concurs: concurs d'accés de torn lliure  
Codi plaça: DF2586  
Categoria: professor titular d'universitat  
Àrea de coneixement: Psicologia Social  
Activitats docents i investigadores: docència i investigació   
 Psicologia Social  
  
Comissió titular:  
President: Pere Berbel Navarro - CU Universitat Miguel Hernández d'Elx.  
Secretari: Juan Antonio Moreno Murcia - CU Universitat Miguel Hernández d'Elx.  
Vocal primer: Jesús Romero Maroto - CU Universitat Miguel Hernández d'Elx.  
  
Vocal segon: Jorge Carlos Fernández del Valle - CU Universitat d'Oviedo.  
Vocal tercer: Fernando Chacón Fuertes - TU Universitat Complutense de Madrid.  
  
Comissió suplent:  
President: Francisco Eduardo Rodríguez Valera - CU Universitat Miguel Hernández d'Elx.  
Secretari: José Pedro Espada Sánchez - CU Universitat Miguel Hernández d'Elx.  
Vocal primer: Jorge Manzanares Robles - CU Universitat Miguel Hernández d'Elx.  
Vocal segon: Jesús María Cantó Ortiz - CU Universitat de Màlaga.  
Vocal tercera: Ana María Martín Rodríguez - CU Universitat de la Laguna.